Diari Oficial de la Generalitat Valenciana


Sumari del DOGV 3439, del 22-02-1999 (1999/717)

ACORD de 17 de desembre de 1998, de la Comissió Territorial d’Urbanisme de València, referit a les modificacions de les Normes Subsidiàries de Miramar números 3, 4 i 5.
------------------------------------------------------------------------------------------------------------------------------------------------------------------------

### Dades del document

Número de DOGV
:   3439

Data del DOGV
:   22-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/717


Data del document
:   17-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Miramar
    * pla d'urbanisme

ACORD de 17 de desembre de 1998, de la Comissió Territorial d'Urbanisme de València, referit a les modificacions de les Normes Subsidiàries de Miramar números 3, 4 i 5. [1999/X717]
  
Vist l'expedient remés per l'Ajuntament de Miramar, referit a les modificacions de les Normes Subsidiàries números 3, 4 i 5 a efectes de la seua aprovació definitiva, i de conformitat amb els següents:
  
Antecedents de fet
  
Primer
  
Els projectes es van sotmetre a informació pública mitjançant acord del Plenari de l'Ajuntament, en la sessió del dia 31 de març de 1998. Després del pertinent període d'exposició pública, en el qual es va posar una al·legació a la modificació núm. 5, es va produir l'aprovació provisional de totes elles el 25 d'agost de 1998.
  
Segon
  
Els projectes, un per modificació, consten de memòria i plans d'informació i ordenació.
  
Tercer
  
El passat 26 de juny de 1998 el sotssecretari d'Urbanisme va emetre un informe amb caràcter previ a aquestes modificacions, en el qual es van realitzar diverses observacions a tenir en compte en fases posteriors.
  
Quart
  
L'objecte dels projectes és el de tres modificacions puntuals de les Normes Subsidiàries el contingut de les quals es relaciona a continuació:
  
Modificació núm. 3
  
Planteja l'ampliació del vial per a vianants Ronda de Ponent al nord del nucli urbà, que passa de 5 a 12 metros i la seua adscripció a la xarxa estructural per tal de resoldre la connexió de la CV-670 i la carretera local a la platja sense travessar el nucli.
  
Es justifica que l'adaptació d'alineacions derivada de la modificació genera un mínim increment d'aprofitament, en qualsevol cas compensat per la nova zona verda que es qualifica.
  
El vial s'inclouria dins de la UE-3 de Sòl Urbà, i es justifica a més que la reducció de l'aprofitament tipus en aquesta, es veuria compensat pel millor aprofitament de sòl privat i menors costos d'urbanització per haver-se realitzat determinats serveis en els vials limítrofs.
  
Modificació núm. 4
  
Planteja la creació de la Ronda de Llevant que estableix una connexió de la CV-670 amb la carretera de la platja pel sud del nucli urbà. Es veuen afectats una zona de parc públic i un equipament esportiu. Aquestes dues últimes mantenen la proporció, però canvien en la seua forma a costa del sòl no urbanitzable.
  
A més es reordenen els terrenys inclosos en sòl urbà dins de la UA-1: s'amplia la seua superfície uns 6.500 m2 a costa del sòl no urbanitzable, es modifica la classificació a urbanitzable, s'amplien els vials i la profunditat de les illes de cases, es redueixen l'edificabilitat total i les parcel·les mínimes edificables.
  
Es remet un estudi d'Impacte Ambiental a causa dels canvis de classificació de sòl.
  
El projecte, conforme a l'article 22.3.b LRAU, sol·licita del conseller la reducció en un 10% de les cessions obligatòries a causa de la gran superfície de vials respecte de la total del sector (37,46 %). S'aporten les fitxes i normativa edificatòria d'aquest.
  
Els paràmetres finals del nou sector creat són els següents:
  
 LRAU Sector Compleix
  
Superfície total 31.177 m2s
  
Edificabilitat 1 m2t/m2s O'43 m2t/m2s SI
  
Edif. privada. 13.290 m2t/m2s
  
Densitat 75 htge./ha 29 htge./ha SI
  
Nre. habitatges 233 90 SI
  
Z. verda pública 3.118 m2 3.216 m2 SI
  
Docent 900 m2 1.000 m2 SI
  
Dotacional (0.35) 4.652 m2 4.216 m2 90%
  
Vial --- 11.678 m2 ---
  
Aparcaments 90 90 SI
  
Modificació núm. 5
  
Proposa l'adaptació d'alineacions a la realitat existent, en una àrea del sòl urbà de la zona de platges ubicat entre l'avinguda del Mediterrani, barranc de Sotaia, vial número 2 i la Ronda Sud Platges.
  
En concret es planteja un reajustament de l'alineació de la Ronda Sud, adaptació de les alineacions de l'edificació a l'existent, adaptació de l'àrea de protecció de llits a la canalització existent i al projecte aprovat per la confederació, modificació de la forma de les zones verdes mantenint-ne la superfície i substitució de l'ús dels espais privats per ús mixt espai lliure-aparcament privat?, motivat per la seua irregularitat.
  
Cinquè
  
Durant la tramitació de l'expedient s'han rebut els següents informes:
  
Informe emés pel Servei d'Explotació de Vies i Obres de la Diputació Provincial, en data 9 de desembre de 1998, en sentit favorable.
  
Informe emés per la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, el 2 de juny de 1998, de caràcter favorable amb les següents apreciacions:
  
1. Cal preveure la connexió de la Ronda de Ponent en la rotonda situada al final de la Ronda de Llevant.
  
2. El carrer de Canyamel hauria de tenir únicament sentit des del marge dret des de la ronda de Llevant, ja que no és desitjable que tinga dos sentits en interseccionar tan pròximament a la rotonda.
  
3. Cal també millorar la connexió del vial de la M1 amb la rotonda d'inici de la ronda de Ponent.
  
Informes emesos per la Direcció General de Costes del Ministeri de Medi Ambient de 26 de maig de 1998 i 27 d'octubre de 1998, en sentit favorable, encara que les discordances en la fixació de la delimitació marítima terrestre es resoldran a favor del projecte de delimitació aprovat.
  
Dictamen de l'Ajuntament de Piles, segons acord del Plenari del dia 15 de maig de 1998, en el qual referit a la modificació núm. 4 fa constar que la rotonda plantejada en la carretera VP-1016, es trobaria a 450 m, de la que planteja el projecte d'homologació de NNSS per a enllaçar aquesta carretera amb el camí Racó, qüestió que repercutiria en el trànsit d'aquesta carretera comarcal.
  
Informe de la Conselleria de Cultura, Educació i Ciència, rebut el 10 de setembre de 1998, i que consta en l'expedient remés per l'ajuntament, en sentit favorable respecte del punt 5 i en sentit desfavorable respecte dels punts 3 i 4 resumidament a causa:
  
Caldrà determinar el nombre d'habitatges de les UA-2, 4, 5 i 6, i de totes aquelles del sòl residencial.
  
S'actuarà de la mateixa manera amb la UA-3 (modificació núm. 3) i la UA-1 (modificació núm. 4), i es calcularà amb totes elles el nombre potencial d'alumnes.
  
Es reservarà en el Pla una parcel·la mínima de 5.000 m2 adjacent a l'actual CP Santa Anna per tal d'albergar la nova població escolar.
  
Sisè
  
L'ajuntament remet una nova documentació el 18.09.98 per tal de solucionar les observacions realitzades en l'informe del sotssecretari, que en resum eren les següents:
  
Modificació núm. 3: eliminar les cessions d'aprofitament en la UE afectada.
  
Modificació núm. 4: no està justificada l'exoneració en la reducció de les cessions de sòls dotacionals ja que s'incrementa l'edificabilitat i es millora l'aprofitament urbanístic d'aquesta, es necessitarà un informe de la Conselleria de Cultura, i s'atendrà al que especifiquen els informes del titular de la carretera.
  
En la nova documentació se solucionen les diverses qüestions de la manera següent:
  
Modificació núm. 3: es dissenya una rotonda en la Ronda de Ponent conforme al que estipula la diputació, es reserven 5.020 m2 en total per a ús escolar i s'eliminen les cessions del 10%.
  
Modificació núm. 4: redueixen l'edificabilitat, es crea la dotació escolar, s'augmenta lleugerament la zona verda, i se sol·licita la reducció de les cessions segons el gran percentatge de superfície de vials.
  
Modificació núm. 5: es dibuixa la delimitació marítima terrestre.
  
Setè
  
Miramar té Normes Subsidiàries homologades a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per la Comissió Territorial d'Urbanisme en data 17 de desembre de 1997.
  
Vuitè
  
La Comissió Informativa de la Comissió Territorial d'Urbanisme de València, en la sessió del dia 10 de desembre de 1998, va emetre un informe relatiu al projecte que ens ocupa, i complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
D'acord amb l'article 55.4 LRAU, i atés que en la modificació núm. 5 s'estan modificant zones verdes, es requereix un informe favorable del Consell Superior d'Urbanisme, l'aprovació definitiva d'aquest punt correspondrà al conseller d'Obres Públiques.
  
Quart
  
Per a l'aprovació de la modificació núm. 4 és necessària l'obtenció de la Declaració d'Impacte Ambiental atés que s'està reclassificant sòl a costa del sòl no urbanitzable.
  
Cinquè
  
A més respecte d'aquesta última modificació núm. 4, es poden fer les indicacions següents:
  
1) La major part de les superfícies de zona verda delimitades no compleixen les formes geomètriques estipulades en l'annex del Reglament de Planejament, per la qual cosa no serien vàlides per al còmput de les dotacions de l'article 22 LRAU.
  
2) Les reserves viàries realitzades no suposen una gran cessió, ja que queda encara un 50% edificable, que és l'habitual en aquest tipus de sectors. Més encara quan no corre a costa dels propietaris del sector la urbanització de part d'ells (de la rotonda i de la ronda de Llevant), per la qual cosa no cabria la reducció del 10% sol·licitada.
  
3) Caldrà presentar les noves superfícies, grafiades en plans, de les zones verdes i de la zona esportiva per tal de verificar que es manté la seua proporció.
  
4) Respecte del que especifiquen les normes urbanístiques es pot indicar:
  
Caldrà aclarir i distingir entre l'edificabilitat bruta del sector i l'edificabilitat neta sobre parcel·la.
  
Els semisoterranis, per a no ser computables, no han de sobreeixir més d'1 metre sobre la rasant.
  
Les edificacions auxiliars tancades han de computar a efectes d'edificabilitat.
  
Les superfícies sota carener que complesquen les normes d'habitabilitat computaran al 100%.
  
Sisè
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Setè
  
La Comissió Territorial d'Urbanisme ha d'emetre dictamen informatiu respecte de les modificacions de planejament que comporten diferent qualificació de les zones verdes, de conformitat amb el que disposa l'article 55.4 de la Llei Reguladora de l'Activitat Urbanística, en relació amb la disposició transitòria novena de la mateixa llei i l'article 6.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva de les modificacions de planejament que legalitzen actuacions urbanístiques irregulars, de conformitat amb el que disposa l'article 55.6 de la Llei Reguladora de l'Activitat Urbanística, en relació amb la disposició transitòria novena de la mateixa llei i l'article 6.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió celebrada el 17 de desembre de 1998, acorda:
  
1r. Aprovar definitivament la modificació núm. 3 de les Normes Subsidiàries de Miramar.
  
2n. Informar favorablement la modificació núm. 5 de les Normes Subsidiàries de Miramar i elevar al conseller d'Obres Públiques, Urbanisme i Transports la proposta de la seua aprovació definitiva.
  
3r. No elevar a ple l'aprovació definitiva de la modificació núm. 4 de les Normes Subsidiàries de Miramar davant la falta de Declaració d'Impacte Ambiental, i solucionar-se els problemes especificats en fases posteriors.
  
L'Ajuntament de Miramar haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.